ปวดท้องลามลงขาซ้ายในช่วง 01.00-03.00 ได้มีการตัดถุงน้ำดีออกตั้งปี 2557 ปวดจนนอนไม่หลับ และจะค่อยๆๆหายช่วง 03.09-04.00
สวัสดีค่ะ อาการปวดท้องลามลงขาด้านซ้ายดังกล่าวมานั้น น่าจะปวดบริเวณท้องด้านซ้ายค่อนมาทางด้านล่างเป็นหลัก ซึ่งอาจมีสาเหตุได้หลายอย่างเช่น ลำไส้อักเสบมักปวดแบบบีบๆ มีถ่ายเหลว มีไข้ได้ หรือเกิดจากการมีโรคถุงผนังลำไส้อักเสบ คือการอักเสบของกระเปาะบริเวณเยื่อบุลำไส้ใหญ่ที่ส่งผลให้เกิดอาการปวดท้องอย่างเฉียบพลันรุนแรงขึ้นมาได้ หรือเป็นจากอวัยวะภายในอุ้งเชิงกรานอักเสบ อาจมีอาการตกขาวผิดปกติ มีไข้ หรือเป็นทางเดินปัสสาวะอักเสบ อาจมีปัสสาวะแสบขัดหรือปนเลือดร่วมด้วยได้ในเบื้องต้นพักการใช้งานบริเวณที่ปวด งดยกของหนัก กินยาแก้ปวดเพื่อรรเทาอาการ ไม่กลั้นปัสสาวะ ดื่มน้ำมากๆ รับประทานอาหารสุกสะอาด สังเกตอาการ ถ้าอาการปวดยังเป็นมากต่อเนื่อง ร่วมกับมีไข้สูง ปวดจนทำงานไม่ไดตามปกติ ควรไปพบแพทย์